ટંકારા શહેર-તાલુકા ગ્રાહક સુરક્ષા મંડળના પ્રમુખ ગૌતમભાઈ વામજાએ રાજ્યના આરોગ્ય મંત્રીને રજુઆતમાં જણાવ્યું કે ટંકારા તાલુકામાં લજાઈ ગામે પ્રાથમિક આરોગ્ય કેન્દ્ર આવેલ છે જેનું નવું બિલ્ડીંગ બનાવવામાં આવ્યું છે આ પ્રાથમિક આરોગ્ય કેન્દ્ર હેઠળ ૨૩,૧૦૦ની વસ્તી આવેલી છે છતાં ડોક્ટર ચાર્જ પર મુકવામાં આવ્યા છે અને અઠવાડિયામાં ત્રણ દિવસ હાજરી આપી શકે છે જેથી દર્દીને ભારે મુશ્કેલીઓનો સામનો કરવો પડે છે